
	[bookmark: nev]NAGY ANDRÁS DOMONKOS
nandriska03@gmail.com
Földrajz
BSc, 3. félév
Eötvös Loránd Tudományegyetem
Természettudományi Kar
	
[bookmark: _GoBack]






Témavezető:
	Dr. Munkácsy Béla
egyetemi docens, ELTE TTK




Az energiaárak növekedésének hatása Bükkszentkereszt háztartásainak fűtési energiafelhasználására

Dolgozatom célja az volt, hogy megvizsgáljam az elmúlt évek energiaválságának hatását a bükkszentkereszti háztartásokra. Választ kerestem arra, hogy milyen módon próbáltak meg alkalmazkodni a családok a növekvő energiaköltségekhez. Az ország leghidegebb részén található Bükkszentkereszt és nincs bekötve a gáz, így kiemelten foglalkoztam a fatüzelés hatékonyságával és következményeivel. Egy leendő energiaudvar kialakításának lehetőségét és várható kihasználtságát is felmértem a projekt keretében.
Kutatásomhoz egy online kérdőív segítségével gyűjtöttem adatokat. Ezen kívül személyesen is részt vettem Bükkszentkereszten néhány hivatalos településfejlesztési és szemléletformálási eseményen. Kutatásomban a kérdőív eredménye mellett ismertetem a fatűzelés előnyeit/hátrányait és Bükkszentkereszt helyzetét.
Összességében megállapítható, hogy a bükkszentkereszti háztartások energiahatékonysági fejlődése megkérdőjelezhetetlen (legalábbis a 103 kitöltő háztartás esetében). Ennek fő oka az energiaválság miatt megnövekvő kiadásaik ellensúlyozása érdekében tett fejlesztések. Rengeteg beruházást végeztek a háztatások, nem féltek a régi eszközöket újakra, jobb energiahatékonyságú eszközökre cserélni. Bár a legtöbb esetben az energiafogyasztás csökkenése nem járt azonnali kiadáscsökkenéssel, sőt inkább nőttek a kiadások az energiahordozók drágulása miatt. A tűzifa hirtelen dráguló ára sokakat késztetett arra, hogy több lábon állásra rendezkedjenek be, más megoldásokkal is próbálkozzanak. A régebbi házak hőszigetelése még mindig nem oldódott meg, bár előzetes várakozásaimat, így is meghaladta a megvalósult és tervezett beruházások száma. Sajnos vannak olyan energiaszegények, akik nem tudják 4 hónapnál tovább szárítani a tűzifát, így a rossz minőségű fatüzelés révén szennyezik az egész falut, jelentősen hozzájárulva a szmogos légkör kialakulásához. A leendő energiaudvart egyelőre nem használná ki a válaszadók több, mint fele, de véleményem szerint ez az idő előre haladtával és az udvar elismertségének növekedésével megváltozna. A megvalósult fejlesztések és az energiaudvar megépülése szükséges ahhoz, hogy rövid és hosszú távon is csökkenjen a PM szennyezés, és általában javuljon a levegőminőség. Nekem az a véleményem, hogy az energiaudvarnak van jövője Bükkszentkereszten és mindenképpen meg kellene valósítani a projektet



